CELEX: 32014R0852
Language: mt
Date: 2014-08-05 00:00:00
Title: Regolament ta' Implimentazzjoni tal-Kummissjoni (UE) Nru 852/2014 tal- 5 ta' Awwissu 2014 dwar l-awtorizzazzjoni tal-L-metjonina bħala addittiv tal-għalf għall-ispeċijiet kollha tal-annimali  Test b'rilevanza għaż-ŻEE

6.8.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 233/22
            
         REGOLAMENT TA' IMPLIMENTAZZJONI TAL-KUMMISSJONI (UE) Nru 852/2014
   tal-5 ta' Awwissu 2014
   dwar l-awtorizzazzjoni tal-L-metjonina bħala addittiv tal-għalf għall-ispeċijiet kollha tal-annimali
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 1831/2003 tal-Parlament Ewropew u l-Kunsill tat-22 ta' Settembru 2003 fuq l-additivi għall-użu fl-għalf tal-annimali (1), u b'mod partikolari l-Artikolu 9(2) tiegħu,
   Billi:
   
               (1)
            
            
               Ir-Regolament (KE) Nru 1831/2003 jipprevedi l-awtorizzazzjoni ta' addittivi għall-użu fl-għalf tal-annimali u r-raġunijiet u l-proċeduri għall-għoti ta' din l-awtorizzazzjoni.
            
         
               (2)
            
            
               Skont l-Artikolu 7 tar-Regolament (KE) Nru 1831/2003, tressqet applikazzjoni għall-awtorizzazzjoni tal-L-metjonina bħala addittiv tal-għalf. Flimkien ma' dik l-applikazzjoni ntbagħtu d-dettalji u d-dokumenti meħtieġa skont l-Artikolu 7(3) tar-Regolament (KE) Nru 1831/2003.
            
         
               (3)
            
            
               Dik l-applikazzjoni tikkonċerna l-awtorizzazzjoni tal-L-metjonina prodotta minn Escherichia coli (KCCM 11252P u KCCM 11340P) bħala addittiv tal-għalf għall-ispeċi kollha tal-annimali, biex tiġi kklassifikat fil-kategorija ta' addittivi ta' “addittivi nutrittivi”.
            
         
               (4)
            
            
               Fl-opinjoni tagħha tat-8 ta' Ottubru 2013 (2), l-Awtorità Ewropea dwar is-Sigurtà fl-Ikel (“l-Awtorità”) ikkonkludiet li, skont il-kundizzjonijiet ta' użu proposti, l-L-metjonina prodotta minn Escherichia coli (KCCM 11252P u KCCM 11340P) ma għandhiex effett negattiv fuq is-saħħa tal-annimali, is-saħħa tal-bniedem jew l-ambjent u li tista' titqies bħala sors effikaċi tal-aċidu amminiku L-metjonina għall-ispeċijiet kollha tal-annimali. L-Awtorità ma tqisx li hemmx bżonn ta' rekwiżiti speċifiċi għall-monitoraġġ ta' wara l-kummerċjalizzazzjoni. L-Awtorità vverifikat ukoll ir-rapport dwar il-metodu tal-analiżi tal-addittivi tal-għalf fl-għalf li ġie ppreżentat mil-Laboratorju ta' Referenza mwaqqaf bir-Regolament (KE) Nru 1831/2003.
            
         
               (5)
            
            
               Il-valutazzjoni ta' dik is-sustanza turi li l-kundizzjonijiet għall-awtorizzazzjoni, previsti fl-Artikolu 5 tar-Regolament (KE) Nru 1831/2003, huma ssodisfati. Għaldaqstant, l-użu ta' dik is-sustanza għandu jiġi awtorizzat kif speċifikat fl-Anness ta' dan ir-Regolament.
            
         
               (6)
            
            
               Fl-opinjoni tagħha, l-Awtorità esprimiet it-tħassib tagħha rigward is-sikurezza tal-L-metjonina għall-ispeċi fil-mira meta tingħata fl-ilma għax-xorb. Madankollu, ma ġie propost l-ebda kontenut massimu għal-L-metjonina mill-Awtorità. Għaldaqstant, fil-każ tas-somministrazzjoni tal-L-metjonina permezz tal-ilma għax-xorb, huwa xieraq li jingħataw struzzjonijiet lill-utent biex iqis is-sorsi kollha differenti ta' metjonina sabiex tinkiseb l-aħjar provvista bl-aċidi amminiċi essenzjali mingħajr ma tiġi affettwata l-prestazzjoni tal-annimali.
            
         
               (7)
            
            
               Il-miżuri previsti f'dan ir-Regolament huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
            
         ADOTTAT DAN IR-REGOLAMENT:
   Artikolu 1
   Is-sustanza speċifikata fl-Anness, li tifforma parti mill-kategorija ta' addittivi “addittivi nutrittivi” u mill-grupp funzjonali “aċidi amminiċi, l-imluħ u l-analogi tagħhom”, hija awtorizzata bħala addittiv fin-nutriment tal-annimali suġġetta għall-kundizzjonijiet stabbiliti f'dak l-Anness.
   Artikolu 2
   Dan ir-Regolament jidħol fis-seħħ fl-20 jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, il-5 ta' Awwissu 2014.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 268, 18.10.2003, p. 29.
   
      (2)  The EFSA Journal 2013; 11(10):3428.
   
      ANNESS
      
                  Numru ta' identifikazzjoni tal-addittiv
               
               
                  Isem id-detentur tal-awtorizzazzjoni
               
               
                  Addittiv
               
               
                  Kompożizzjoni, formula kimika, deskrizzjoni, metodu analitiku.
               
               
                  Speċi jew kategorija tal-annimal
               
               
                  Età massima
               
               
                  Kontenut minimu
               
               
                  Kontenut massimu
               
               
                  Dispożizzjonijiet oħrajn
               
               
                  Tmiem il-perjodu ta' awtorizzazzjoni
               
            
                  mg/kg tal-għalf komplet b'kontenut ta' umdità ta' 12 %
               
            
                  
                     Kategorija tal-addittivi nutrittivi. Grupp funzjonali: aċidi amminiċi, l-imluħ u l-analogi tagħhom.
                  
               
            
                  3c305
               
               
                  —
               
               
                  L-metjonina
               
               
                  
                     Kompożizzjoni tal-addittiv
                  
                  L-L-Metjonina b'purità ta' mill-inqas 98,5 %
                  
                     Karatterizzazzjoni tas-sustanza attiva
                  
                  L-L-metjonina ((2S)-2-ammino-4-(metiltijo) aċidu butanojku) prodotta bil-fermentazzjoni bl-Escherichia coli (KCCM 11252P u KCCM 11340P)
                  Formula kimika: C5H11NO2S
                  Numru CAS: 63-68-3
                  
                     Metodu analitiku
                      (1)
                  
                  Għall-identifikazzjoni tal-L-metjonina fl-addittiv tal-għalf: assorbiment infraaħmar u rotazzjoni ottika — metodi ta' monografiji FCC.
                  Għall-kwantifikazzjoni tal-metjonina fl-addittiv tal-għalf u t-taħlitiet minn qabel li fihom aktar minn 10 % ta' metjonina: kromatografija ta' skambju ta' joni flimkien mad-derivatizzazzjoni postkolonna u d-detezzjoni fotometrika jew tal-fluworexxenza (HPLC-VIS/FD) — ISO/DIS 17180.
                  Sabiex tiġi ddeterminata l-metjonina fit-taħlitiet minn qabel li jkun fihom inqas minn 10 % ta' metjonina, għalf kompost, materjali tal-għalf u ilma: kromatografija ta' skambju ta' joni flimkien mad-derivatizzazzjoni postkolonna u d-detezzjoni fotometrika (HPLC/VIS) — ir-Regolament tal-Kummissjoni (KE) Nru 152/2009 (2) (l-Anness III, F).
               
               
                  L-ispeċijiet kollha
               
               
                  —
               
               
                   
               
               
                   
               
               
                  
                              1.
                           
                           
                              L-L-metjonina tista' tintuża wkoll fl-ilma għax-xorb.
                           
                        
                              2.
                           
                           
                              Id-dikjarazzjonijiet iridu jsiru fuq l-ittikkettar tal-addittivi u tat-taħlitiet minn qabel:
                              “Jekk l-addittiv jittieħed mal-ilma għax-xorb, għandu jiġi evitat l-eċċess ta' proteini.”
                           
                        
                              3.
                           
                           
                              Meta d-dikjarazzjoni volontarja tal-addittiv issir fuq it-tikkettar tal-materjali tal-għalf u l-għalf kompost, għandu jiġi inkluż dan li ġej:
                              
                                          —
                                       
                                       
                                          l-isem u n-numru ta' identifikazzjoni tal-addittiv,
                                       
                                    
                                          —
                                       
                                       
                                          l-ammont miżjud tal-addittiv.
                                       
                                    
                        
               
                  Is-26 ta' Awwissu 2024
               
            
         (1)  Id-dettalji tal-metodi analitiċi jinsabu fl-indirizz tal-Laboratorju ta' Referenza li ġej: https://ec.europa.eu/jrc/en/eurl/feed-additives/evaluation-reports
      
         (2)  ĠU L 54, 26.2.2009, p. 1.